“هاشیم ترلان”ین آنا یوردو شاعر اوغلونو عزیزلهدی
جوما گونو آذر آیینین یئددینجی گونو ساعات ۱۰دان ۱۲یه قدهر ملی و مبارز شاعریمیز هاشیم ترلانین خاطیرهسی بیر چوخ هموطنلریمیزین اشتراکیایله، آذربایجانین “مهروان” ماحالینین “زنجیل آباد” کندیندهده عزیزلندی.
شاعرین عائیلهسی و قوهوملارینین تشبثیایله تشکیل ائدیلن بو عزیزلمه مراسیمینده تبریز، هریس، مهروان، ساراب و اهر شهرلریندن، ائلهجهده اطراف کندلردن شاعرین تانیشلاری و یارادیجیلیغینین هوسکارلاری اشتراک ائتمیشدیر. عینی حالدا آذربایجان شاعر و یازیچیلارینین بیر گروهودا بو مجلیسه قاتیلیب و خالقیمیزین شرفلی اوغلونون خاطیرهسینه شعرلر اوخویوب و خاطیرهلر سؤیلهدیلر. مجلیسده تانینمیش آذربایجان شاعری و اجتماعی شخصیتی “سلیمان ثالث” اوستاد ترلانلا آرالاریندا اولان منظوم مکتوبلارینین بیرینی اوخویوب، سونرا شاعر “هریزلی” اوستادین شخصیتی و یارادیجیلیغی بارهده قیسا دانیشیب و خالق شاعری صمد وورغونون بیر شعریایله اوستادین خاطیرهسینی عزیزلهدی. بو مراسیمدن الیمیزه چاتان اطرافی معلوماتی و یاخود شکیللری عزیز اوخوجولارا چاتدیراجاغیق.
azb_Arab azb_Arab azb_Arab